lflage/wiki-talks huggingface dataset:
Kategóriavita:Magyar zeneszerzők

message: Találtam egy linket annak, aki ebben otthonos: . Ugyanis még nagyon kevés a magyar zeneszerző. OsvátA. 2005. február 6., 08:43 (CET)
Szóval mért van ez: "Magyar zeneszerzők" kategóriába tartozó szócikkek idézőjelben??? Csak kérdem… OsvátA. 2005. február 16., 09:52 (CET)

message: Mást mutat ez a link: https://hu.wikipedia.org/wiki/Magyar_zeneszerz%C5%91k_list%C3%A1ja
mint ez: https://hu.wikipedia.org/wiki/Kateg%C3%B3ria:Magyar_zeneszerz%C5%91k
Mi az oka? 
Lehetséges korrigálni? Üdv Musicus2 István – Musicus2 vita 2019. november 8., 13:06 (CET)
thread_title:  konkordancia
Vita:Bábel-hal

message: Imádom a kitalált lényeket! Sok híres van. Egyet ajánlanék, ha valaki ismeri (de lehet, hogy majd megkeresem), Olajfalók, cseh, Oscar-díjas rövidfilm, vmikor az elmúlt tíz évben készült. OsvátA. 2005. február 7., 09:21 (CET)
Pakuraphagus oxitoxikus --Gnomon 2005. február 7., 10:42 (CET)
Olajfalók (Ropaci),1988 - csehszlovák film, 20 perc, Rendezte: Jan Sverák. "Egy lepusztult cseh bányavidéken új állatfajt fedeztek fel: a Pacurofagus oxitoxicus – magyarul olajfaló – olajtócsákban él és ipari szénhidrogénekkel táplálkozik." Filmvilág OsvátA. 2005. február 8., 20:12 (CET)
Az igazi Mao cikkben is van rájuk hivatkozás. Gubb
Amúgy volt egy hasonló című – de legalábbis tartalmú – magyar Sci-Fi novella, amelyben egy bokszoló rájött, hogy ha sima étolajat iszik, akkor sokkal jobban boxol, erősebb, gyorsabb; a történetből kiderült, hogy olajfaló baktériumokat használtak a Dunán a beleöntött olaj ellen, ő meg egyszer kimentett valakit és megsérült, és a vérébe kerültek a baktériumok... Nekem ez jutott róla eszembe.
Amúgy OA: a kitalált lényeknél inkább maradjunk a közismerteknél.. rossz emlékeket ébreszt bennem ez, amikoris egy régi szerkesztőnk nekiállt kitalált, és senki által sem ismert dolgokról írni. Összekeverte az ingyenes publikációs helyet a lexikonnal... És utána az én anyámat... --grin ✎ 2005. február 9., 23:59 (CET)
Kedves Péter! Mintha félreértenéd a dolgot (vagy engem). Természetesen az szerintem is agyrém volna, ha most beindulna egy pályázatszerű találjunk-ki-fura-lényeket vetélkedő. Viszont az emberi kultúra (irodalom, képzőművészet, film) tele van szándékosan kitalált lényekkel, amelyek hosszabb-rövidebb időre beépültek a világképünkbe, és amelyekhez persze hozzátartozik az az ismeret, hogy tudjuk: ezek kitaláltak. Tehát: nem a hit világáról van szó. Halványan rémlik pl. egy ilyen természetű,jó húsz évvel ezelőtt lezajlott pályázat az "Élet és tudomány"-ból, vagy Lemen, Bradburyn keresztül visszamehetünk Cyrano de Bergeracon át Bosch-ig, vagy Dürerig, kimérákig, stb. Üdv OsvátA. 2005. február 10., 08:31 (CET)
Avagy lidérc és boszorkány. --grin ✎ 2005. február 10., 11:12 (CET)
thread_title: kitalált lényeket
Vita:Pákozdi csata

message: :Kár ilyen témákban olyan bugyuta vandálságokat írni, mint az, ami eredetileg itt volt, azaz
én sem találtam semmit!!!
keress máshol!!!
megértésedet köse!!!!
                                Üdv.:vki!!
--Linkoman 2005. február 7., 16:17‎ (CET)
thread_title:  Cím nélkül 

message: A felsorolt források ISBN száma ISBN x xxxx xx x alakban van a könyvön feltüntetve, a Wiki viszont csak az első CHR(32)/space karakterig alakította hivatkozássá, így a számok közül kitöröltem a space karaktereket. Nem vagyok biztos benne hogy helyesen jártam el. Kérem valaki világosítson fel, hogy mi a teendő. Előre is köszönöm Csanády 2005. szeptember 2., 10:06 (CEST)
Írd be a számokat szóközök nélkül vagy kötőjelekkel. Elvileg mindkét módszer működik. -- Serinde 2005. szeptember 2., 10:08 (CEST)
thread_title: Segítségkérés ISBN ügyben

message: a szemnbenálló feleknél hogy jön oda Horvátország?
thread_title:  Horvátország
Wikipédia-vita:Wikiprojekt Segítség

message: Javaslom ezt felvenni a listára: :en:Wikipedia:Picture tutorial, :en:Wikipedia:Extended image syntax. 
nyenyec ☎ 2005. február 3., 23:59 (CET)
thread_title:  Képek beillesztése 

message: Néha beleesünk ebbe a hibába: Please do not bite the newcomers.
nyenyec ☎ 2005. február 8., 04:15 (CET)
thread_title:  Ne harapd le a kezdők fejét 

message: Örülök, hogy elindult ez a projekt. Sajnos nem valószínű, hogy sok időt tudok rá szánni, de nagyon drukkolok, hogy hatékonyan működjön.
Valami egységes elnevezés kellene a projekteknek.
*Wikiprojekt Wiki útmutatók Wikipédia:Országok Műhely alapján
*Wiki útmutatók projekt
*Wiki útmutatók műhely
Én az utóbbira szavaznék, mert magyarosabb, és az országokat is átmozgatnám ilyen alakra.
A projektekhez is kell majd egy főoldal. Annak megírásában szívesen segítek.
Valamint a kategóriákkal kapcsolatban, ha le kell írni az elnyelő és kiegészítő kategória ötletét.
-- Árpi (Harp) ? 2005. február 8., 11:19 (CET)
thread_title: Jó munkát!

message: Hoppá, mit találtam itt Wikipédia:Névtér:
Segítség névtér: neve "Segítség:"; ez a névtér tartalmazza a Wikipédia használatával kapcsolatos tájékoztatókat. (Ennek fejlesztése folyamatban van.)
Ez az ami még egyáltalán nincs, jelenleg a Wikipédia névtértől nincs elkülönítve, utánanézek és gonodolok, hogy hol van a kettő közti határ 
--Rodrigó 2005. február 10., 12:45 (CET)
thread_title:  Segítség névtér!
Vita:Vót nyelv

message: Az ELTE BTK-n, a finnugrászok között kedvenc, szomorú poén volt egy időben, amikor a nyelvrokonokat az elsőéveseknek felsorolták, hogy "a vótok..., hát a vótok csak vótak".  Nem tudom, kell-e egy ilyen anekdótikus frázis szócikkbe, de vitalapon biztosan elfér. OsvátA. 2005. február 8., 17:32 (CET)
replies: text: Megerősítem, hogy ez még pár évvel ezelőtt is jelen vót a helyi folklórban. --f.adam 2005. február 8., 20:37 (CET)
thread_title: Poén

message: Ezt le tudnátok fordítani:
In its 24 December 2005 issue, The Economist wrote that there are only approximately 20 speakers left. 
Köszi.  Szajci reci 2007. december 3., 09:11 (CET)
2005. december 24-i számában a The Economist azt írta, hogy már csak körülbelül 20 beszélője maradt. – Alensha  üzi m 2007. december 3., 15:49 (CET)
köszi!  Szajci reci 2007. december 3., 17:46 (CET)
thread_title: Fordítás
Vita:Amerikai bölény

message: Nem lenne-e jobb vajon egy Bölény szócikk, és ezen belül egy európai- és egy amerikai- alcím? Továbbá: európai bölény él Lengyelországban egy rezervátumban, és volt Magyarországon is Visegrád mellett. Ezek a II. világháború alatt elpusztultak. Érdekesség: Lengyelországban exkluzív vodka márka a Źubróvka, az üvegben egy - a bölénylegelőről származó fűszállal. OsvátA. 2005. február 8., 19:25 (CET)
replies: text: Meggondolandó. Ahogy az angolpédiát elnézem, összejöhet mindkettőről annyi anyag, ami elég egy önálló cikkhez. Bár ott a bölény alatt egy egyértelműsítő lap van, mivel a bison szó még jelent egy-két dolgot. Nálunk valószínűleg a Bölény csak e két cikk között egyértelműsítene, úgyhogy akár oda is pakolhatnánk mindkettőt. De itt, ugye, egyelőre nem létező szövegekről beszélünk. :) – Érdekesség: egy kedves rokonomtól tanultam, hogy csak zöldüveges sört szabad venni, barnaüvegeset nem, mert abban nem lehet meglátni, ha döglött egér lenne benne. :-) --f.adam 2005. február 8., 20:35 (CET)
thread_title:  Untitled
Vita:Gyümölcstea

message: Legjobb meghatározása: Se gyümólcs, se tea. (Senki se vegye magára) OsvátA. 2005. február 9., 09:18 (CET)

message: * "Gyümölcsteának nevezzük azon főzeteket, amik növények vízben forralt anyagait tartalmazzák, és emberi fogyasztásra alkalmasak."
Ez nemcsak a rendes teára illik, de például a borsólevesre is. :) -- nyenyec ☎ 2005. augusztus 10., 22:29 (CEST)
Olvassátok el a teáról szóló cikk ide vonatkozó részét, ott talán szerencsésebben van meghatározva. De miért kell külön szócikk a gyümölcsteáról? Egy redirect is elég lenne, és a tea szócikk idevonatkozó részét lehetne még kiegészíteni. Pl:. elkészítés módja, előnyei, stb... - Üdv. » KeFe « *  vitalapom  2006. április 24., 18:01 (CEST)
thread_title:  Meghatátozás
Vita:„Helló, világ!” program

message: A „világ” milyen logika alapján van nagybetűvel itt? Nem értek hozzá, csak kérdezem.
nyenyec ☎ 2005. február 9., 15:04 (CET)
replies: text: Világból csak egy van (az is olyan, amilyen ...) Gubb 2005. február 9., 18:17 (CET)
Biztos?  nyenyec ☎ 2005. február 9., 18:37 (CET)

text: Teljesen. Gubb
"Ne világoljatok", gyerünk dolgozni! --Rodrigó 2005. július 14., 22:46 (CEST)
thread_title:  Nagybetűs világ
Vita:Szlovén nyelv

message: 
"h - mint az Ahmed h-ja [x]: hiša ['hi:ʃa]"
'x' vagy 'h'? nem értek hozzá :(
Váradi Zsolt 2005. február 11., 08:25 (CET)
replies: text: Az IPA (És az X-SAMPA) jelei között az x jelöli azt a hangot, amit pl. a német a Bach szóban ejt. Ilyesmi van - szerintem - a mi Ahmed szavunkaban is. Ez egyébként "a szájpadlás hátsó részén képzett réshang". Tehát jelen esetben az x nem a ksz hangkapcsolatot jelöli!!! - Gaja 2005. február 11., 15:37 (CET)
replies: text: :AHA! Most jöttem rá, hogy mit akartál mondani! Javítom! - Gaja 2005. február 11., 15:37 (CET)

message: Van ám kétféle h hang a szlovén nyelvben. Ezt egyedül a szlovákok veszik észre (idézem):
replies: text: ::h sa číta ako /x/ - slovenské ch
replies: text: ::slovenské /h/ sa vyskytuje iba v prímorskom nárečí
(Persze, mert az oroszok g hangot ejtenek a h helyett.)
Tehát a szlovének nem jelölik, de használják. MZ/X vita 2013. május 16., 21:13 (CEST)

message: I'd just like to inform you there is a small online bidirectional Slovenian - Hungarian dictionary at http://www.krog-znak-sp.si/slovensko.php/slo-hun-slovar-szotar. Its version in German is not recommended as there may be troubles with "special characters" of both languages while Slovenian version handles them OK and IMHO is not difficult to figure it out.
Thank you for the link, it's very useful. Alensha  * 2005. augusztus 25., 20:56 (CEST)
thread_title:  Dictionary
Vita:Szergej Ioszifovics Jutkevics

message: Ezúton is (meg magamban is) köszönöm Füleki Ádámnak, hogy kijavítgatja, amit elügyetlenkedek, kösz! OsvátA. 2005. február 13., 12:08 (CET)
thread_title: Untitled

message: Megírom az egész cikket, még nincs kész, de napokon belül befejezem.Vadaro 2006. június 17., 20:46 (CEST)
Befejeztem. A "csonk" bejegyzést a végéről töröltem, bár nem tudom, volt-e hozzá jogom, vagy talán ez másnak a "dolga". 
Vadaro 2006. június 18., 23:11 (CEST)
thread_title:  Megírom
Vita:File Transfer Protocol

message: Nem vagyok egy számtehguru (sőt), de ezen van mit javítani. A helyesírást, stilisztikát bevállalom. Majd... OsvátA. 2005. február 13., 12:23 (CET)
replies: text: Megtettem. Maradt egy kérdés a hozzáértőkhöz: shareware helyett nem freeware-t kellene-e írni? OsvátA. 2005. február 13., 22:10 (CET)
replies: text: : Két eltérő fogalom. Az eredeti szöveg kissé nagyvonalúan feltételezte, hogy a világ windózerekből áll, ez vélhetően ennek maradványa. Windózereken sérv-ware az elterjedt (mert a fordítók is fizetősek, meg az egész oprencer a pénz körül forog) míg a Lájnukszon inkább a frídom a jellemző, és a frívér. Univerzálisan mindkettőből van ftp kliens, sőt, van kereskedelmi is... --grin ✎ 2005. február 14., 00:36 (CET)

message: Csak egy apró kérdés: mért csak az internet? FTP protokol minden olyan számítógép hálózaton van vagy megvalósítható, amelyben a megfelelő alsó szintű protokolok "meg vannak valósítva", azaz elérhetők. Az ISO 7 réteg modeljére/modeljében is van FTP - nekem volt alkalmam egy ma már talán nem is működő számítógépes hálózatra FTP protokolt írni - és akkor még az Internet mint olyan nem is nagyon volt ismert.
Tehát: kicsit "internet függetlenebb" megfogalmazást szeretnék kérni - írjam meg? - illetve az Internet-et tekintsük egy speciális esetnek, még akkor is, ha ez a legnépszerűbb.
bg_25 2006. január 17., 17:38 (CET)
thread_title:  TCP/IP 

thread_title:  Nem tünt a cikkbe valónak 

message: *http://translate.googleusercontent.com/translate_c?hl=hu&langpair=en|hu&rurl=translate.google.hu&u=http://en.wikipedia.org/wiki/File_Transfer_Protocol&usg=ALkJrhhMDFHI_iZcqSSA5Z9jzGtGTU9NqA
thread_title:  Weblapok
Vita:Országok népesség szerinti listája

message: Első ránézésre ebből legalább 20 nem külön állam. Viszont nincs közte a Vatikán, ami biztosan az. 921-en laknak benne a CIA Factbook szerint . Alensha 2005. február 13., 22:39 (CET)
replies: text: Tudom, írok is róla itt: Wikipédia-vita:Wikiprojekt Országok#Lista --f.adam 2005. február 13., 22:47 (CET)
A megjegyzés számát az ország nevének a végére kellene áthelyezni, mert most úgy néz ki hogy Magyarország lakossága 10.077.000 a negyediken? Avagy alsó index (bár ez sem igazán jó) használata: 10.077.0004  - Üdv. » KeFe « *   ✍  2006. március 10., 11:10 (CET)

text: Jogos. de legjobb lenne, ha valaki belinkesítené azokat az apró vackokat, csak megint elfelejtettem, hogyan kell. – Alensha 寫 词 2006. március 10., 16:15 (CET)
replies: text: :Megcsináltam. – KovacsUr 2006. március 10., 17:00 (CET)

message: Át kellene ezt dolgozni kissé, sok nem tiszta dolog van benne. De ez 15-20 óra munka. Majd talán megcsinálom... – maxval vita 2008. szeptember 25., 15:58 (CEST)
thread_title: Átdolgozás

message: Az Európai Unió lakossága nem 743 millió fő! Az egész Európa lakossága! Javítom az adatot! --Stephanmattheisen vita 2015. július 3., 12:14 (CEST)
thread_title:  Európai Unió 

message: A cikk tele van rossz adatokkal, csak 1 példa: Etiópia lakossága a legtöbb adat szerint meghaladta a 100 milliót 2016 elejére, itt meg csak 92,2 M ugyanarra az évre. – Milei.vencel vita 2016. október 5., 07:18 (CEST)
thread_title:  Rossz adatok
Vita:Szilárdtest relé

message: :Hi, Nem két szóba írjuk helyesen ,hogy szilárd test, szemben a szilárdtestfizikával?--Linkoman
replies: text: :Ha jól értem, a „szilárdtest” (egy kristálylapka) más, mint a „szilárd test” (bármilyen szilárd halmazállapotú test).  Ezért nem írnám külön.  De akinek van hozzáférése frissebb kiadású helyesírási szótárhoz, az tegye meg, hogy ellenőrzi. --DHanak :-V 2005. február 14., 17:29 (CET)
A szilárdtest egy szóba írandó, mivel speciális szakkifejezés, és nem az anyag halmazállapotára utal. (Szilárd test egy jéghegy is.) De ha jól emlékszem a kémiai tanulmányaimra, akkor a szó elsődleges jelentése olyan anyag, amely rendelkezik a három halmazállapottal, tehát lehet olvasztani-fagyasztani-párologtatni. Szemben mondjuk a fával, amely soha nem fog megolvadni. Talán innen került az elektronikába?
thread_title:  

message: Helyesen Szilárdtest relé (jelfogó) a "szilárdtest" "csak" szleng
– Duhos üzenőlapja  2009. január 10., 12:28‎  (CEST) (A hozzászóló azonosítóját és a megjegyzés időbélyegét egy másik szerkesztő pótolta. Lásd: Wikipédia:Aláírás)
replies: text: A cím pontosan az. Pkᑌᘗᖾᐁᐧᐦᑕᒪᑫᐃᐧᐣ 2023. május 27., 12:32 (CEST)
thread_title:  Szerintem a cím hibás
Vita:Országgyűlés

message: Emberek!
Valaki fogalmazza bele, hogy a szócikkben MAGYAR országgyűlésről van szó, és hogy világviszonylatban köze van a parlament intézményéhez.
--Rodrigó 2005. február 14., 20:54 (CET)
replies: text: Pont ezt akartam írni én is a vitalapra, de most látom, hogy itt van fél éve... :) -- nyenyec ☎ 2005. augusztus 2., 20:51 (CEST)

text: Javaslom, hogy mozgassuk át Magyar Országgyűlés névre. – KovacsUr  (?)  (!), 2005. augusztus 2., 21:13 (CEST)
Nincs egy link sem ... NCurse üzenet 2006. március 20., 09:01 (CET)
Ezt a linket sem ártana beledolgozni, én nem tudok most ilyenekkel foglalkozni, meg annyira nem is érdekel, csak most nézegettem és ezt találtam. Ráadásul a végén még ott van a mentelmi jog, az összeférhetetlenség, és a kérdezés joga is. --Vince 2006. június 17., 14:34 (CEST)
thread_title:  Ez a *magyar* országgyűlés 

message: Ha lakcím is kell a szavazáshoz, akkor hajléktalanok nem szavazhatnak? Vagy elég lakcímnek az olyan, amilyen a postásnak megadnak, hogy lépcsőház meg ilyenek? – Alensha sms 2009. január 8., 00:50 (CET)
A hajléktalanok is szavazhatnak, ehhez azonban bejelentett lakcímre van szükségük, ami lehet akár települési szintű is. Általában kijelölnek nekik egy szavazókört, és csak ott tehetik meg a szavazataikat. SyP 2009. január 8., 06:58 (CET)
thread_title:  Szavazati jog
Vita:Hidroplán

message: Eldöntendő: repülő csónak, repülő-csónak, vagy repülőcsónak? Én az elsőt gyanítom, de nem tudom. Mindenesetre: következetesen írjuk! OsvátA. 2005. február 16., 19:08 (CET)
Át kellene mozgatni Hidroplán címre?
replies: text: Megtörtént. --DHanak :-V 2005. február 16., 19:32 (CET)

message: egy utasokat szállító járat indult Kaliforniából Hong-Kong-ba, az utat 3 nap alatt tette meg - érdekes lenne megtudni, hogy milyen pontokon szállt le és miért? (üzemanyag, éjszakai pihenés, éjszakai navigációs problémák, ... ?) misibacsi 2007. augusztus 21., 12:25 (CEST)
replies: text: Okay, de ez amúgy is át fog kerülni a repülő csónak szócikkbe, ugyanis a vizirepülőgép (hidroplán) és a repülő csónak nem egy féle-fajta jószág. Egyébként jogos a két pont, Kalifornia kicsit tág fogalom! A lerepült távolság kb. 11 000 km (Los Angeles-Hong Kong). Egy mai géppel ez (American Airlines menetrend szerint) 14 óra 35-40 percet vesz igénybe. :D --Gyantusz 2007. augusztus 21., 21:14 (CEST)
thread_title:  leszállási pontok?
Kategóriavita:Díjak

message: Katasztrófa, egyenként végig kell őket nézni. Bennóiroda 2010. augusztus 28., 22:19 (CEST)
Ráadásul át kéne nevezni Díjak és kitüntetések-re. Bennóiroda 2010. augusztus 29., 21:05 (CEST)
 Fennáll még a probléma? Egyáltalán mi (volt) az? --Tacsipacsi vita 2014. november 30., 14:56 (CET)

message: Érdemes művész, Kiváló művész, Balázs Béla-díj… ilyeneket fel kéne venni ide, nemde? OsvátA. 2005. február 16., 19:38 (CET)
Hogyne, csak először meg kell írni a szócikkeket. :) Kategóriákban ugyanis a listákkal ellentétben csak létező szócikkek szerepelhetnek. Érdemes művész, Kiváló művész, Balázs Béla-díj. Úgy lehet őket befőzni őket majd ide, hogy az aljukra odaírod a kategóriát: [[Kategória:Díjak]]
nyenyec ☎ 2005. február 16., 20:07 (CET)
thread_title:  További díjak
Vita:Boeing 747

message: Át kellene mozgatni Boeing 747 névre (kötőjel nélkül), az összes többi Wikiben is úgy van. --DHanak :-V 2005. február 17., 17:13 (CET)
replies: text: Megtörtént. --DHanak :-V 2005. február 18., 18:52 (CET)
A technikai adatoknál az egyiket kellene szvsz meghagyni, a másikat pedig kitörölni. By Buda
Szerintem tök jó az egész vac14
thread_title: Átnevezés

message: A 747 LCF fejezetben az van írva, hogy a kanadai Witchitából is szállítanak alkatrészeket: ez nem a kansasi repülőgépgyár akar lenni? – Porrimaeszmecsere 2022. december 18., 16:52 (CET)
thread_title:  Wichita kérdés
Vita:Rosette-i kő

message: Én úgy tudom, hogy rosette-i alakban szokás írni. Ez a város nevének francia alakja (az eredeti Rashid), de mintha ez lenne az elterjedtebb: . Nyilván azért van így, mert a követ franciák fedezték fel. --f.adam 2005. február 17., 18:48 (CET)
inogtam én is; a „legjobb” a Cambridge eciklopédia, ami 'rosettei-i kő'-nek írja :) nyilván elütés, persze. Pusztán a nyelvhelyesség szempontjából a te javaslatod a helyes. Megváltoztatom. Váradi Zsolt 2005. február 18., 09:18 (CET)
replies: text: Akkor viszont a cikk többi részében is következetesen ezt kellene használni! Javítom... - Gaja ✉ 2005. október 9., 00:16 (CEST)
thread_title: Cím
Vita:Magyarország repülőtereinek listája

message: Székesfehérvár mellett van egy Börgönd nevezetű puszta, ahol van repülőtér, ejtőernyőznek is. Vagy már nem működik? Adatait nem tudom. Börgönd -- Árpi (Harp) ? 2005. február 18., 11:49 (CET)
Az adatok a http://www.hungaryairport.hu oldalról vannak, és csak azokat másoltam át, ahol a kategóriánál „repülőtér" állt. A börgöndinek a kategóriája „Nem nyilvános fel- és leszállóhely." Ezt nem tudtam pontosan, hogy mit takar, elvégre józan paraszti ésszel nézve fel- és leszállóhely az ország összes füves placca lehet, ezért az ilyeneket kihagytam. De ha az ilyenek is repülőtérnek számítanak, akkor felőlem bekerülhet a cikkbe... Alensha 2005. február 18., 13:30 (CET)
thread_title: Börgönd

message: Őket hiányolom a listáról. Részletesebb adatokat nem tudok.
Atkár (LHAK), Baja (LHBJ, nem a bácsbokodi!), Balkány (LHBA), Biharkeresztes (LHBI), Bükfürdő (LHBF), Cegléd (LHCL), Fertőrákos Piusz-puszta (LHFP), Győrszentiván-Bőny	(LHBY), 
Hertelendy kastély, Kozmapuszta	(LHKU), Inárcs (LHIN), Jászapáti (?), Kerekharaszt (LHKZ), Kiskőrös (LHKI), Kiskunhalas-Füzespuszta	(LHKF), Kislőd (?), Lentikápolna (?), Mezőhegyes (?), 
Mórahalom (?), Pásztó-Hasznos (?), Pusztacsalád	(LHPC), Pusztaszer (LHPS), Pusztaszer West (LHPW), Rétság-Tolmács (?), Sárospatak (?), Sitke (LHSI), Soltvadkert (?), Surján (LHSU), Székkutas (?), 
Telekgerendás (?), Terpes (LHTE), Tótvázsony (?), Veresegyház (LHVE), Zalacsány (?)
Heliportok: Biatorbágy (LHBB), Győrújbarát (LHGU)
Nem üzemel: Érsekcsanád (LHEC), Kenderes (LHKS), Kisköre (?), Orosháza (?)
Az ICAI kód nélküliek mezőgazdasági fel- és leszállóhelyek lehetnek.
Yogurt vita 2023. március 10., 10:06 (CET)
thread_title: Hiányok
Vita:Gépi fordítás

message: Ha ez marad a gépi fordítás meghatározása, mi lesz a számítógéppel segített fordítás (CAT) és eszközeinek, pl. programoknak (TRADOS, TRANSIT) a meghatározása?
replies: text: #érdemes bejelentkezned,

text: #Mit javasolsz? --grin ✎ 2005. február 19., 23:37 (CET)
Machine translation (MT) 
1. Translation produced by a computer program; 2. Use of a translation program to translate text without human input in the actual translation process. The quality of machine-translated text, in terms of terminology, meaning and grammar, varies depending on the nature and complexity of the source text , but is never good enough for publication without extensive editing. Machine translation (usually using highly customised MT programs) is occasionally used by some translators and translation companies to assist them in their work, but rarely to translate entire documents. Some search engines, e.g. AltaVista, interface with a translation program to provide translations of websites. To get an idea of what MT can and cannot do, visit Babelfish, which provides a free online MT service. MT must not to be confused with computer-assisted translation ! 
Tinyo 2005. február 20., 08:58 (CET)
forrás: http://www.transcomminternational.com/Pages/Glossary.htm
Ez a rész szócikk végére való: 
"A géppel támogatott emberi fordítást - a fordítómemória-technológiát - nem nevezzük gépi fordításnak, ezeket lásd a fordítómemória címszó alatt."
Tihanyi 2006. október 20., 16:17 (CEST)
"A program előzetes "betanítása" nélkül kapott eredmények még messze vannak a használhatótól."
Ez természetes, ugyanakkor félrevezető, mert betanításra mindig szükség lesz. A kérdés nem az, hogy betanítás nélkül lehet-e használható fordítót fejleszteni, hanem az, hogy egyáltalán lehet-e használható programot fejleszteni, illetve hogy vannak-e használható programok. 
Tihanyi 2006. október 20., 16:30 (CEST)

message: Aki már ismer, az tudja, hogy amatőr módon - egyenlőre, de próbálok fejlődni - foglalkozom írással. A szereplőimnek szeretek régi magyar, vagy minden féle érdekes nyelv szavaiból származó neveket adni.
A glosbe szótár kínálatában szerepel sumer, akkád, cseroki, berber, maszáj, zulu, skót kelta és még rengeteg más nyelv, természetesen nem mindegyikhez található anyag.
Mennyire megbízható ez az internetes szótár? Balabenc vita 2023. február 6., 10:31 (CET)
thread_title:  Mennyire megbízható a különleges nyelvek terén a glosbe szótár? 

message: A DeepL egy MI-alapú fordító. Ez a típus hiányzik a cikkből. Pkᑌᘗᖾᐁᐧᐦᑕᒪᑫᐃᐧᐣ 2023. augusztus 6., 15:13 (CEST)
thread_title:  Mesterséges intelligencia a gépi fordításban